หุ้นปิดเช้า12ม.ค.บวก 1.94 จุด
ดัชนีหุ้น ช่วงเช้าปิดที่ระดับ 1,015.33 จุด เพิ่มขึ้น 1.94 จุด(+0.19%) มูลค่าการซื้อขาย 22,440.64 ล้านบาท รีบาวน์ทางเทคนิค,งบฯบจ.ต่างประเทศดี-น้ำมันขึ้นหนุน
12 ม.ค. 2554

ดัชนีหุ้น ช่วงเช้าปิดที่ระดับ 1,015.33 จุด เพิ่มขึ้น 1.94 จุด(+0.19%) มูลค่าการซื้อขาย 22,440.64 ล้านบาท รีบาวน์ทางเทคนิค,งบฯบจ.ต่างประเทศดี-น้ำมันขึ้นหนุน 
ตลาดหลักทรัพย์ ปิดตลาดช่วงเช้าวันนี้ที่ระดับ 1,015.33 จุด เพิ่มขึ้น 1.94 จุด(+0.19%) มูลค่าการซื้อขาย 22,440.64 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,027.92 จุด และแตะจุดต่ำสุดของช่วงเช้าที่ระดับ 1,014.90 จุด   
นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้ปรับตัวขึ้นในลักษณะรีบาวน์ทางเทคนิคหลังปรับตัวลงแรง เป็นไปในทิศทางเดียวกับตลาดหุ้นต่างประเทศที่ส่วนใหญ่อยู่ในแดนบวก โดยได้รับปัจจัยหนุนจากผลประกอบการของบริษัทจดทะเบียนในสหรัฐฯและยุโรปที่เริ่มประกาศออกมาส่วนใหญ่อยู่ในเกณฑ์ที่ดี
ประกอบกับ ราคาน้ำมันดิบที่กลับมายืนเหนือระดับ 90 ดอลลาร์/บาร์เรล ได้อีกครั้ง คาดว่าราคาน้ำมันดิบในช่วง 2-3 สัปดาห์นี้จะยังคงปรับตัวเพิ่มขึ้นอย่างต่อเนื่อง หลังเกิดปัญหาท่อส่งน้ำมันดิบในรัฐอลาสก้าของสหรัฐรั่วทำให้ต้องมีการปิดชั่วคราว รวมทั้งมีการปิดบ่อน้ำมันในทะเลเหนืออีก 2 แห่ง
ส่วนปัญหาหนี้ในยุโรปก็ผ่อนคลายลง แต่ยังคงต้องติดตามการประมูลขายพันธบัตรของโปรตุเกสในวันนี้และสเปนในวันพรุ่งนี้ ด้านปัจจัยในประเทศช่วงบ่ายนี้ก็คาดว่าคณะกรรมการนโยบายการเงิน(กนง.)จะมีการปรับขึ้นดอกเบี้ยอีก 0.25%แต่ตลาดฯก็รับรู้ไปแล้ว
แนวโน้มการลงทุนในช่วงบ่ายนี้ นายเกียรติก้อง กล่าวว่า ตลาดฯคงเคลื่อนไหวอยู่ในกรอบ 1,018-1,025 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
IVL     มูลค่าการซื้อขาย 2,214.41 ล้านบาท ปิดที่  44.75 บาท ลดลง   3.75 บาท
SCB     มูลค่าการซื้อขาย 2,134.07 ล้านบาท ปิดที่  98.25 บาท เพิ่มขึ้น  0.50 บาท 
PTT     มูลค่าการซื้อขาย 1,418.46 ล้านบาท ปิดที่ 325.00 บาท เพิ่มขึ้น  6.00 บาท
BANPU   มูลค่าการซื้อขาย 1,330.06 ล้านบาท ปิดที่ 836.00 บาท เพิ่มขึ้น 20.00 บาท  
STA     มูลค่าการซื้อขาย 1,263.91 ล้านบาท ปิดที่  40.00 บาท เพิ่มขึ้น  0.75 บาท